ᱫᱚᱦᱟ

ᱱᱚᱶᱟ ᱫᱚ ᱠᱟᱛᱟᱨ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱠᱟᱛᱟᱨ ᱨᱮᱱ ᱡᱚᱛᱚ ᱠᱷᱚᱱ ᱵᱤᱥᱛᱤ ᱦᱚᱲ ᱱᱚᱰᱮ ᱠᱚ ᱛᱟᱦᱮᱱᱟ ᱾ ᱯᱟᱨᱥᱤᱭᱟᱱ ᱩᱯᱫᱚᱨᱭᱟ ᱫᱷᱟᱨᱮ ᱨᱮ ᱱᱚᱣᱟ ᱱᱟᱜᱟᱨ ᱫᱚ ᱢᱮᱱᱟᱜ-ᱟ ᱾ ᱱᱟᱜᱟᱢ ᱚᱛᱱᱚ ᱫᱚᱦᱟ ᱫᱚ ᱠᱟᱛᱟᱨ ᱨᱮᱭᱟᱜ ᱛᱟᱞᱟ ᱯᱩᱨᱩᱵᱽ ᱯᱟᱦᱴᱟ ᱨᱮ ᱢᱮᱱᱟᱜ-ᱟ ᱾ ᱯᱟᱨᱥᱤᱭᱟᱱ ᱩᱯᱫᱚᱨᱭᱟ ᱥᱟᱶ ᱱᱚᱣᱟ ᱫᱚ ᱵᱷᱤᱲᱟᱹᱣ ᱜᱮᱭᱟ ᱾ ᱱᱚᱰᱮᱱᱟᱜ ᱱᱟᱜᱟᱨ ᱫᱚ ᱟᱹᱰᱤ ᱡᱩᱨ ᱥᱩᱨ ᱛᱮ ᱛᱮ ᱵᱮᱱᱟᱜ ᱠᱟᱱᱟ ᱾ ᱫᱚᱦᱟ ᱨᱮᱭᱟᱜ ᱯᱚᱨᱞ ᱫᱤᱯ ᱫᱚ ᱦᱚᱲ ᱜᱮᱠᱚ ᱵᱮᱱᱟᱣ ᱟᱠᱟᱜ-ᱟ ᱾ ᱱᱚᱣᱟ ᱫᱚ ᱑᱐᱐᱐ ᱮᱠᱚᱨ ᱜᱟᱱ ᱡᱟᱜᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱱᱚᱰᱮ ᱢᱮᱱᱟᱜ ᱮᱴᱟᱜ ᱫᱤᱯ ᱨᱮᱭᱟᱜ ᱧᱩᱛᱩᱢ ᱠᱚᱫᱚ ᱯᱟᱢ ᱫᱟᱨᱮ ᱫᱤᱯ, ᱟᱞᱤᱭᱟ ᱫᱤᱯ, ᱮᱢᱟᱱ ᱾ ᱦᱚᱭ ᱦᱤᱥᱤᱫ ᱱᱚᱰᱮ ᱫᱚ ᱞᱚᱞᱚ ᱜᱤᱛᱤᱞ ᱚᱛ ᱨᱮᱭᱟᱜ ᱦᱚᱭ ᱦᱤᱥᱤᱫ ᱢᱮᱱᱟᱜ-ᱟ ᱾ ᱱᱚᱰᱮ ᱫᱚ ᱥᱤᱛᱩᱝ ᱫᱤᱱ ᱟᱹᱰᱤ ᱡᱤᱞᱤᱧᱟ ᱾ ᱢᱮ ᱠᱷᱚᱱᱟᱜ ᱥᱮᱯᱴᱮᱢᱵᱚᱨ ᱦᱟᱹᱵᱤᱡ ᱱᱚᱰᱮ ᱫᱚ ᱫᱚᱢᱮ ᱥᱤᱛᱤᱝ ᱟ ᱾ ᱥᱤᱛᱩᱝ ᱨᱤᱛᱩ ᱨᱮ ᱛᱟᱯ ᱫᱚ ᱔᱕ ᱦᱟᱵᱤᱡ ᱥᱮᱴᱮᱨᱚᱜ-ᱟ ᱾ ᱯᱟᱹᱨᱥᱤ ᱠᱟᱛᱟᱨ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱟᱨᱚᱵᱤᱠ ᱠᱟᱱᱟ ᱾ ᱤᱸᱝᱞᱤᱥ ᱦᱚᱸ ᱜᱫᱚᱥᱟᱨ ᱯᱟᱹᱨᱥᱤ ᱞᱮᱠᱟ ᱛᱮ ᱜᱚᱴᱟ ᱜᱮᱠᱚ ᱵᱮᱵᱷᱟᱨ ᱜᱮᱭᱟ ᱾ ᱮᱴᱟᱜ ᱫᱤᱥᱚᱢ ᱨᱮᱱ ᱦᱚᱲ ᱦᱮᱡ ᱠᱟᱛᱮ ᱫᱚᱦᱟ ᱨᱮ ᱦᱚᱲ ᱠᱚ ᱵᱟᱥᱟ ᱟᱠᱟᱱ ᱠᱷᱟᱹᱛᱤᱨ ᱱᱚᱰᱮ ᱢᱟᱞᱚᱭᱟᱞᱚᱢ, ᱛᱟᱢᱤᱞ, ᱵᱮᱝᱜᱚᱞᱤ, ᱛᱟᱜᱟᱞᱚᱝ, ᱥᱯᱟᱱᱤᱥ, ᱯᱷᱨᱮᱸᱪ, ᱩᱨᱫᱩ ᱟᱨ ᱦᱤᱱᱫᱤ ᱦᱚᱸᱠᱚ ᱨᱚᱲ ᱜᱮᱭᱟ ᱾ ᱮᱴᱟᱜ ᱫᱤᱥᱚᱢ ᱠᱷᱚᱱ ᱦᱮᱡ ᱟᱠᱟᱱ ᱦᱚᱲ ᱫᱚ ᱱᱚᱶᱟ ᱫᱤᱥᱮᱢ ᱨᱮ ᱦᱟᱥᱟ ᱠᱤᱨᱤᱧ ᱫᱚ ᱢᱟᱱᱟ ᱜᱮᱭᱟ ᱾ ᱫᱷᱚᱨᱚᱢ ᱫᱚᱦᱟ ᱨᱮᱠᱚ ᱛᱟᱦᱮᱸᱱ ᱠᱟᱱ ᱟᱹᱰᱤ ᱜᱟᱱ ᱦᱚᱲ ᱜᱮ ᱢᱩᱥᱞᱤᱢ ᱠᱟᱱᱟ ᱠᱚ ᱾ ᱫᱚᱦᱟ ᱨᱮᱫᱚ ᱑,᱕᱐,᱐᱐᱐ ᱜᱟᱱ ᱠᱤᱨᱤᱥᱛᱟᱱ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ ᱾ ᱠᱟᱹᱣᱰᱤ ᱟᱹᱨᱤ ᱥᱮᱪᱮᱫ ᱫᱚᱦᱟ ᱫᱚ ᱠᱟᱛᱟᱨ ᱨᱮᱭᱟᱜ ᱥᱮᱪᱮᱫ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱰᱮ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱵᱤᱨᱫᱟᱹᱜᱟᱲ ᱟᱨ ᱢᱟᱦᱟ ᱵᱤᱨᱫᱟᱹᱜᱟᱲ ᱢᱮᱱᱟᱜ-ᱟ ᱾ ᱑᱙᱕᱒ ᱥᱟᱞ ᱨᱮ ᱯᱩᱭᱞᱩ ᱠᱚᱲᱟ ᱠᱚᱣᱟᱜ ᱵᱤᱨᱫᱟᱹᱜᱟᱲ ᱱᱚᱰᱮ ᱡᱷᱤᱡ ᱞᱮᱱᱟ ᱾ ᱚᱱᱟ ᱨᱮᱭᱟᱜ ᱯᱮ ᱥᱮᱨᱢᱟ ᱛᱟᱭᱚᱢ ᱠᱩᱲᱤ ᱠᱚᱣᱟᱜ ᱵᱤᱨᱫᱟᱹᱜᱟᱲ ᱫᱚ ᱡᱷᱤᱡ ᱞᱮᱱᱟ ᱾ ᱱᱚᱰᱮᱱᱟᱜ ᱯᱩᱭᱞᱩ ᱡᱮᱜᱮᱛ ᱵᱤᱨᱫᱟᱹᱜᱟᱧ ᱠᱟᱛᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑᱙᱗᱓ ᱥᱟᱞ ᱨᱮ ᱡᱷᱤᱡ ᱞᱮᱱᱟ ᱾ ᱱᱚᱰᱮ ᱫᱚ ᱠᱚᱲᱟ ᱟᱨ ᱠᱩᱲᱤ ᱵᱟᱠᱷᱨᱟ ᱵᱷᱮᱜᱟᱨ ᱵᱷᱮᱜᱟᱨ ᱥᱩᱵᱤᱫᱷᱟ ᱛᱟᱦᱮᱸ ᱠᱟᱱᱟ ᱾ ᱠᱷᱮᱞ ᱯᱷᱩᱴᱵᱚᱞ ᱯᱷᱩᱴᱵᱚᱞ ᱫᱚ ᱫᱚᱦᱟ ᱨᱮᱱᱟᱜ ᱟᱹᱰᱤ ᱯᱚᱯᱩᱞᱟᱨ ᱠᱷᱮᱞ ᱠᱟᱱᱟ ᱾ ᱱᱚᱰᱮ ᱛᱩᱨᱩᱭ ᱜᱚᱴᱟᱝ ᱠᱷᱮᱞ ᱠᱞᱚᱵᱽ ᱢᱮᱱᱟᱜ-ᱟ ᱾ ᱠᱟᱛᱟᱨ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱠᱷᱮᱞ ᱞᱤᱜᱽ ᱠᱟᱛᱟᱨ ᱥᱯᱚᱨᱴᱥ ᱞᱤᱜᱽ ᱨᱮ ᱱᱩᱠᱩ ᱫᱚᱞ ᱵᱷᱟᱜᱽ ᱠᱚ ᱦᱟᱛᱟᱣᱮᱜ-ᱟ ᱾ ᱵᱷᱚᱞᱤᱵᱚᱞ ᱵᱟᱥᱠᱮᱴ ᱵᱚᱞ ᱞᱟᱠᱪᱟᱨ ᱯᱷᱚᱴᱚ ᱜᱟᱞᱮᱨᱤ Click on the thumbnail to enlarge. ᱯᱷᱮᱰᱟᱛ ᱵᱟᱦᱨᱮ ᱡᱚᱱᱚᱲ ᱥᱟᱹᱠᱷᱭᱟᱹᱛ